**MAGYARORSZÁGI OROSZ FEKETE TERRIER EGYESÜLET A KÖZÖSSÉGÉRT**

**MOFTEK e-elnökségi ülés**

**Jegyzőkönyv**

Dátum: 2020. november 24.(kedd) este: 20.30 óra.

Résztvevők: személyes megjelenés nélkül, e-ülés, elektronikus eszközről és platformról bejelentkezve.

Napirendi pontok: mellékelt meghívó szerint

Emlékeztetőt készítette: Dobainé Tar Zsuzsanna

Emlékeztető készítésének időpontja: 2020.november.26.

**Első napirendi pont** 2021-es tenyészszemlék: időpontok, helyek, főtenyészszemle.

Az elnök tájékoztatja az elnökség tagjait, hogy a jövő évi szemléket is a korábbi évekhez hasonlóan a teljes országot lefedve kell megtartanunk. Ezt figyelembe véve az alábbiak szerint tervezünk a következő évre, de tudomásul vesszük, hogy csak a MEOE Szövetség elnökségi jóváhagyása után tudjuk majd hivatalosan meghirdetni. .

Főtenyészszemle: május 26 klubkiállítással együtt.

Tenyészszemlék: Pécs április 24, Székesfehérvár június 11, Sárvár július 16, Kecskemét szeptember 10, Komárom október 22. A fenti időpontokat a MEOE Szövetség felé leadjuk, hogy a jövő évi rendezvény naptárban szerepeljenek.

**Második napirendi pont:** 2021-es klubkiállításra ajándékok.

Előzetesen készült egy lista a még meglévő ajándékokról, azokból szeretnénk majd minden nevezőnek adni, illetve a mennyiségeket kiegészíteni. Ezek beszerzését már ebben az évben megkezdjük, illetve megrendeljük, hogy a jövő év elején megkapjuk, ne maradjon az utolsó pillanatokra a beszerzés. Közösen megbeszéltük a beszerzési listát és elindítjuk a megrendeléseket.

**Harmadik napirendi pont:** 2021-es klubkiállítás helyszínének felmérése, elrendezési terv készítése, plakát tervezése.

Az elnök tájékoztatása szerint a klubkiállítás helyszínét lefoglaltuk. Az előzetes tervek szerint már a kiállítást megelőző napon elő tudjuk készíteni a helyet, felállítani a sátrat, be tudjuk rendezni a helyszínt. Ehhez majd segítőkre lesz szükség, de ezt a következő év elején megszervezzük majd. Szintén szerencsés lenne majd egy rendezési tervet is készíteni, hogy a területen mit hol helyezünk el, illetve hol milyen dekorációk, plakátok lesznek, stb. Ezt úgy tervezzük, hogy előtte felmérjük a helyet pontosan és erről majd készül egy előzetes rajz is. A területet bérbeadók nagyon segítőkészek mindenben. A plakát tervezéséhez is az év elején hozzákezdünk, hogy az Európa kiállítással együtt majd ki tudjuk tenni az ismert oldalakra.

**Negyedik napirendi pont:** Családi nap rendezésének terve: mikor, hol, legye-e valami plusz program, esetleg orvosi előadás, ápolási, etetési tanácsadás.

Sajnos ebben az évben a bevezetett korlátozások miatt nem tudtuk megtartani a már évek óta nagy népszerűségnek örvendő Családi napunkat. Ha a helyzet megengedi, ezt 2021-ben mindenképpen pótoljuk. Figyelembe vesszük, hogy a nyugati részről is egyre többek érdeklődnek, szívesen jönnének, ezért előzetesen Székesfehérvár, Velence, Veszprém és környéke is szóba került, mint találkozási helyszín.

**Ötödik napirendi pont:** Közgyűlés lehetséges időpontja 2021. január, tisztségviselőket is kell választani.

Az elnök tájékoztatása szerint szeretnénk a közgyűlést minél korábban, már januárban megtartani, hisz lejár a tisztségviselők mandátuma, így újakat kell jelölni, majd megválasztani (elnökség, tenyésztési bizottság,). Ha a pandémia miatt nem tudunk személyesen találkozni, akkor az előírt jogszabályok szerint járunk majd el.

**Hatodik napirendi pont**: Gazdasági helyzetünk.

Ahogy korábban is beszéltünk róla, sajnos nem tartottunk klubkiállítást ebben az évben, így annak bevételétől is elestünk. A felajánlott 1%-ból 153.759.-Ft utalt számunkra a NAV, míg a pénztárban 556.515.Ft, a bankban pedig 665.965.-Ft van jelenleg, így az egyenleg: 1.222.480.-Ft. Ez a korábbi évekhez hasonló, ha 2021-ben az Európa kiállítással egyidőben tartandó klubkiállításra majd ajándékokat szeretnénk vásárolni, bíró tiszteletdíját, utaztatását, szállásást, fizetni ez az összeg rendelkezésre áll.

**Hetedik napirendi pont:** Egyebek.

Itt megbeszéltünk még egy/két aktualitást.

kmf.

Hitelesítő: Jegyzőkönyvvezető:

Deliné Juhász Mónika sk. Dobainé Tar Zsuzsanna sk. alelnök elnök